Ka Moolelo o Lonoikamakahiki. 



MOKUNA I. 

 KoNA Ao lA Ana i ka wa Opiopio. 



HE ALII nui o Lonoikamakahiki no ka mokupuni o Hawaii maliope iho o ko 

 Keawenniaumi make ana ; he kanaonokumamaha hanauna mai a Wakea mai. 

 O Keawenniaumi kona makuakane, a o Kaihalawai kona makuahine; ma 

 Napoopoo kona wahi i hanau ai, a malaila no oia i hanai ia ai a nui, e kona mau kahu, 

 e Hauna laua me Loli, ame ka laua wahine o Kohenemonemo. 



I ko Lonoikamakahiki wa opiopio, oiai ua hoomaka ae kona uoonoo ana, ia 

 manawa nana ae la o Lonoikamakahiki, e kau ana na mea lealea a kona makuakane he 

 nui maloko o ka hale alii ; a ike ae la oia e kau ana na ihe-pahee, nana loihi ae la oia, 

 a liuliu, alalia, ninau aku la oia i kona ma,u kahu: "Heaha keia mau mea loloa e kau 

 nei iluna o ka hale?" I aku la na kahu: "He ihe-pahee." Ninau hou aku la o Lono- 

 ikamakahiki: "Heaha kana waiwai?" Alalia hai aku la na kahu: "Elua mau kanaka 

 e manao ana e lealea pili waiwai, alalia hele laua a ma ke kahua pahee; a i ka hiki 

 ana malaila, alalia, olelo ka pili a holo, ina he mau waiwai ka pili, a i ole, he mau aina 

 paha ; a ina aole i pili ia ma ia man waiwai, alalia, o ka pili no i na iwi ka pili , alaila 

 pahee, ina he umikumamalima ka ai (ka helu). A ina ua hiki e aku kekahi i ka ai eo 

 (i ka helu pan) a emi mai paha kona hoa pahee, alaila o ke eo ae la no ia, ina paha o 

 ka waiwai ke kumu pili, alaila o ke eo ae la no ia o ka waiwai ; ina ua nui ka waiwai 

 o ka pili ana, ekolu, eha hale e piha i ka waiwai. Aka ina o na kino o laua ka pili, 

 alaila, o ka make no o kekahi o laua ka hope. Aole nae he pili nui ia oia mea ; aia no 

 a ku ka hoopaapaa mawaena o na aoao elua, e hoole ana kekahi a me kekahi i na aka- 

 mai o laua, alaila pili kino ia; a oia la, pela iho la ka waiwai o ia mea." 



A lohe o Lonoikamakahiki i keia mea, olelo ae la oia : "Aole ana waiwai ; aka, 

 he waiwai no, hookahi no hewa, o ka pili ana i na iwi ke hiki mai i ka manawa e hoo- 

 paapaa ai na mea pahee i ko laua mau ike, nolaila ka waiwai ole oia mea." I aku la 

 na kahu: "Oia iho la no ka waiwai oia mea (pahee) i malamaia ai e kou makuakane." 



Memoirs B. P. Bishop Museum, Vol. IV. — 17. (257) 



